“Real” vakillari top-3 likda, Ronaldu — 21, Messi esa 26-o‘rinda. Marca talqiniga ko‘ra 2021/22-yilgi mavsumning eng yaxshi 100 futbolchisi

Ispaniyaning Marca nashri “Real” hujumchisi Karim Benzemani 2021/22-yilgi mavsumning eng yaxshi futbolchisi deb topdi.

Ispan nashri yakunlangan mavsumning eng yaxshi 100 futbolchisi ro‘yxatini tuzib chiqdi. Reytingni aniqlashda butun dunyodan 60 dan ortiq jurnalist va ekspertlar ishtirok etdi.
Unga ko‘ra, Karim Benzema birinchi o‘rinni egallagan bo‘lsa, jamoadoshi Tibo Kurtua ikkinchi pog‘onani band etdi. “Real”ning yana bir a’zosi Vinisius Junior kuchli uchlikni yakunlab bergan. “Liverpul” vingeri Muhammad Saloh va “PSJ” forvardi Kilian Mbappe 4 va 5-o‘rinlarni egallagan.
Dastlabki 20 talikdan quyidagi futbolchilar o‘rin olgan:
Shuningdek, Krishtianu Ronaldu (“Manchester Yunayted”) — 21-o‘rin, Fil Foden (“Manchester Siti”) — 25-o‘rin, Lionel Messi (“PSJ”) — 26-o‘rin, Antonio Ryudiger (“Chelsi” / “Real”) — 30-o‘rin, Harri Keyn (“Tottenhem”) — 34, Gavi (“Barselona”) — 35-o‘rin, Neymar (“PSJ”) — 57-o‘rinni egallab turibdi.
To‘liq ro‘yxat bilan bu yerda tanishish mumkin.